CELEX: 32010R1245
Language: lt
Date: 2010-12-21 00:00:00
Title: 2010 m. gruodžio 21 d. Komisijos reglamentas (ES) Nr. 1245/2010, kuriuo leidžiama pradėti naudoti 2011 m. Sąjungos tarifines avių, ožkų, avienos ir ožkienos kvotas

22.12.2010   
            
            
               LT
            
            
               Europos Sąjungos oficialusis leidinys
            
            
               L 338/37
            
         KOMISIJOS REGLAMENTAS (ES) Nr. 1245/2010
   2010 m. gruodžio 21 d.
   kuriuo leidžiama pradėti naudoti 2011 m. Sąjungos tarifines avių, ožkų, avienos ir ožkienos kvotas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (1), ypač į jo 144 straipsnio 1 dalį ir 148 straipsnį kartu su 4 straipsniu,
   kadangi:
   
               (1)
            
            
               Turėtų būti leidžiama pradėti naudoti 2011 m. Sąjungos tarifines avienos ir ožkienos kvotas. Muitai ir kiekiai turėtų būti nustatyti vadovaujantis atitinkamais tarptautiniais susitarimais, galiojančiais 2011 m.
            
         
               (2)
            
            
               2003 m. vasario 18 d. Tarybos reglamente (EB) Nr. 312/2003, įgyvendinančiame Bendrijos tarifų nuostatas, išdėstytas susitarime, įsteigiančiame asociaciją tarp Europos bendrijos ir jos valstybių narių bei Čilės Respublikos (2), numatyta nuo 2003 m. vasario 1 d. produktams, kurių klasifikacinis kodas 0204, leisti naudoti papildomą dvišalę 2 000 tonų tarifinę kvotą, ją kasmet didinant 10 %. Todėl Čilei numatyta GATT/PPO kvota papildomai didinama 200 tonų, ir 2011 m. abi kvotos turėtų būti toliau vienodai administruojamos.
            
         
               (3)
            
            
               Tam tikros kvotos nustatytos laikotarpiui nuo atitinkamų metų liepos 1 d. iki kitų metų birželio 30 d. Kadangi pagal šį reglamentą importas turėtų būti administruojamas kiekvienais kalendoriniais metais, 2011 kalendoriniams metams pagal atitinkamas kvotas skirtinas kiekis yra pusės kiekio, skirto laikotarpiui nuo 2010 m. liepos 1 d. iki 2011 m. birželio 30 d., ir pusės kiekio, skirto laikotarpiui nuo 2011 m. liepos 1 d. iki 2012 m. birželio 30 d., suma.
            
         
               (4)
            
            
               Siekiant užtikrinti tinkamą Sąjungos tarifinių kvotų veikimą, būtina nustatyti skerdenos svorio ekvivalentą.
            
         
               (5)
            
            
               Nukrypstant nuo 1995 m. birželio 26 d. Komisijos reglamento (EB) Nr. 1439/95, nustatančio išsamias Tarybos reglamento (EEB) Nr. 3013/89 taikymo taisykles, susijusias su avienos ir ožkienos sektorių produktų importu ir eksportu (3), avienos ir ožkienos produktų kvotos turėtų būti administruojamos pagal Reglamento (EB) Nr. 1234/2007 144 straipsnio 2 dalies a punktą. Tai turėtų būti daroma pagal 1993 m. liepos 2 d. Komisijos reglamento (EEB) Nr. 2454/93, išdėstančio Tarybos reglamento (EEB) Nr. 2913/92, nustatančio Bendrijos muitų kodeksą, įgyvendinimo nuostatas (4), 308a, 308b straipsnius ir 308c straipsnio 1 dalį.
            
         
               (6)
            
            
               Kai pagal šį reglamentą nustatytos kvotos administruojamos paraiškų nagrinėjimo pagal pateikimo eiliškumą tvarka, jos iš pradžių neturėtų būti laikomos kritinėmis, kaip apibrėžta Reglamento (EEB) Nr. 2454/93 308c straipsnyje. Todėl muitinės institucijoms turėtų būti leidžiama netaikyti reikalavimo pateikti užstatą, kai prekės iš pradžių importuojamos pagal tas kvotas vadovaujantis Reglamento (EEB) Nr. 2454/93 308c straipsnio 1 dalimi ir 248 straipsnio 4 dalimi. Dėl perėjimo nuo vienos administravimo sistemos prie kitos ypatybių to reglamento 308c straipsnio 2 ir 3 dalys neturėtų būti taikomos.
            
         
               (7)
            
            
               Turėtų būti aiškiai apibrėžta, kokius įrodymus, patvirtinančius produktų kilmę, turi pateikti veiklos vykdytojai, norėdami gauti tarifines kvotas paraiškų nagrinėjimo pagal pateikimo eiliškumą tvarka.
            
         
               (8)
            
            
               Kai veiklos vykdytojai pateikia muitinei importuojamus avienos produktus, muitinei sunku nustatyti, ar jie pagaminti iš vietinių ar kitokių avių, o tai lemia skirtingų muitų tarifų taikymą. Todėl tikslinga numatyti, kad tai būtų aiškiai nurodyta kilmės įrodymo dokumente.
            
         
               (9)
            
            
               2009 m. gruodžio 15 d. Komisijos reglamentas (ES) Nr. 1234/2009, kuriuo leidžiama pradėti naudoti 2010 m. Bendrijos tarifines avių, ožkų, avienos ir ožkienos kvotas (5), 2010 m. pabaigoje tampa nebeaktualus. Todėl jis turėtų būti panaikintas.
            
         
               (10)
            
            
               Šiame reglamente nustatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šiuo reglamentu leidžiama nuo 2011 m. sausio 1 d. iki gruodžio 31 d. naudoti Sąjungos avių, ožkų, avienos ir ožkienos importo tarifines kvotas.
   2 straipsnis
   Priede nurodyti muitai, taikomi produktams pagal 1 straipsnyje nurodytas kvotas, KN kodai, kilmės šalys pagal šalių grupes ir eilės numeriai.
   3 straipsnis
   1.   Importuojant produktus pagal 1 straipsnyje nurodytas kvotas, kiekiai, išreikšti skerdenos svorio ekvivalentu, atitinka priede nurodytus kiekius.
   2.   Apskaičiuojant kiekius 1 dalyje nurodytu skerdenos svorio ekvivalentu, grynasis avių ir ožkų produktų svoris dauginamas iš šių koeficientų:
   
               a)
            
            
               gyvų gyvūnų atveju – 0,47;
            
         
               b)
            
            
               ėriukų ir ožkiukų mėsos be kaulų atveju – 1,67;
            
         
               c)
            
            
               avienos be kaulų ir ožkienos be kaulų, išskyrus ožkiukų mėsą, ir jų mišinių atveju – 1,81;
            
         
               d)
            
            
               produktų su kaulais atveju – 1,00.
            
         Ožkiukas – tai jaunesnė nei vienerių metų ožka.
   4 straipsnis
   Nukrypstant nuo Reglamento (EB) Nr. 1439/95 II antraštinės dalies A ir B skirsnių, šio reglamento priede nustatytos tarifinės kvotos nuo 2011 m. sausio 1 d. iki gruodžio 31 d. administruojamos paraiškų nagrinėjimo pagal pateikimo eiliškumą tvarka pagal Reglamento (EEB) Nr. 2454/93 308a, 308b straipsnius ir 308c straipsnio 1 dalį. To reglamento 308c straipsnio 2 ir 3 dalys netaikomos. Importo licencijų nereikalaujama.
   5 straipsnis
   1.   Norint pasinaudoti priede nustatytomis tarifinėmis kvotomis, Sąjungos muitinei pateikiamas galiojantis atitinkamos trečiosios šalies kompetentingos institucijos išduotas kilmės įrodymo dokumentas kartu su muitinės deklaracija dėl atitinkamų prekių išleidimo į laisvą apyvartą.
   Produktų, kuriems taikomos tarifinės kvotos, išskyrus susitarimuose dėl preferencinių muitų tarifų nustatytas tarifines kvotas, kilmė nustatoma pagal Sąjungoje galiojančias nuostatas.
   2.   1 dalyje minėtas kilmės įrodymo dokumentas yra:
   
               a)
            
            
               tarifinės kvotos, kuri numatyta susitarime dėl preferencinio muitų tarifo, atveju – tame susitarime nurodytas kilmės įrodymo dokumentas;
            
         
               b)
            
            
               kitų tarifinių kvotų atveju – įrodymo dokumentas, nustatytas pagal Reglamento (EEB) Nr. 2454/93 47 straipsnį, kuriame, be tame straipsnyje numatytų duomenų, yra ir šie duomenys:
               
                           —
                        
                        
                           KN kodas (bent pirmi keturi skaitmenys),
                        
                     
                           —
                        
                        
                           atitinkamos tarifinės kvotos eilės numeris arba eilės numeriai,
                        
                     
                           —
                        
                        
                           bendras grynasis svoris pagal koeficiento kategoriją, numatytą šio reglamento 3 straipsnio 2 dalyje;
                        
                     
         
               c)
            
            
               šalies, kurios kvota nurodyta a ir b punktuose ir yra sujungta, atveju – a punkte nurodytas įrodymo dokumentas.
            
         Kai b punkte nurodytas kilmės įrodymo dokumentas pateikiamas kaip patvirtinamasis dokumentas tik su viena išleidimo į laisvą apyvartą deklaracija, jame gali būti nurodyti keli eilės numeriai. Visais kitais atvejais jame nurodomas tik vienas eilės numeris.
   6 straipsnis
   Reglamentas (ES) Nr. 1234/2009 yra panaikinamas.
   7 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2011 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. gruodžio 21 d.
      
         
            Komisijos vardu, Pirmininko vardu
         
         Dacian CIOLOŞ
         
            Komisijos narys
         
      
   
   
      (1)  OL L 299, 2007 11 16, p. 1.
   
      (2)  OL L 46, 2003 2 20, p. 1.
   
      (3)  OL L 143, 1995 6 27, p. 7.
   
      (4)  OL L 253, 1993 10 11, p. 1.
   
      (5)  OL L 330, 2009 12 16, p. 73.
   
      PRIEDAS
      
         AVIENA IR OŽKIENA (skerdenos svorio ekvivalentas tonomis (t)) 2011 m. SĄJUNGOS TARIFINĖS KVOTOS
      
      
                  Šalių grupės Nr.
               
               
                  KN kodai
               
               
                  
                     Ad valorem muitas
                  %
               
               
                  Specifinis muitas
                  EUR už 100 kg
               
               
                  Eilės numeris paraiškas nagrinėjant pagal pateikimo eiliškumą
               
               
                  Kilmės šalis
               
               
                  Metinis skerdenos svorio ekvivalentas tonomis
               
            
                  Gyvi gyvūnai
                  (Koeficientas = 0,47)
               
               
                  Ėriukų mėsa (1) be kaulų
                  (Koeficientas = 1,67)
               
               
                  Aviena (2) be kaulų
                  (Koeficientas = 1,81)
               
               
                  Mėsa su kaulais ir skerdenos
                  (Koeficientas = 1,00)
               
            
                  1
               
               
                  0204
               
               
                  nėra
               
               
                  nėra
               
               
                  —
               
               
                  09.2101
               
               
                  09.2102
               
               
                  09.2011
               
               
                  Argentina
               
               
                  23 000
               
            
                  —
               
               
                  09.2105
               
               
                  09.2106
               
               
                  09.2012
               
               
                  Australija
               
               
                  18 786
               
            
                  —
               
               
                  09.2109
               
               
                  09.2110
               
               
                  09.2013
               
               
                  Naujoji Zelandija
               
               
                  227 854
               
            
                  —
               
               
                  09.2111
               
               
                  09.2112
               
               
                  09.2014
               
               
                  Urugvajus
               
               
                  5 800
               
            
                  —
               
               
                  09.2115
               
               
                  09.2116
               
               
                  09.1922
               
               
                  Čilė
               
               
                  6 600
               
            
                  —
               
               
                  09.2121
               
               
                  09.2122
               
               
                  09.0781
               
               
                  Norvegija
               
               
                  300
               
            
                  —
               
               
                  09.2125
               
               
                  09.2126
               
               
                  09.0693
               
               
                  Grenlandija
               
               
                  100
               
            
                  —
               
               
                  09.2129
               
               
                  09.2130
               
               
                  09.0690
               
               
                  Farerų salos
               
               
                  20
               
            
                  —
               
               
                  09.2131
               
               
                  09.2132
               
               
                  09.0227
               
               
                  Turkija
               
               
                  200
               
            
                  —
               
               
                  09.2171
               
               
                  09.2175
               
               
                  09.2015
               
               
                  Kitos (3)
                  
               
               
                  200
               
            
                  2
               
               
                  0204, 0210 99 21, 0210 99 29, 0210 99 60
               
               
                  nėra
               
               
                  nėra
               
               
                  —
               
               
                  09.2119
               
               
                  09.2120
               
               
                  09.0790
               
               
                  Islandija
               
               
                  1 850
               
            
                  3
               
               
                  0104 10 30
                  0104 10 80
                  0104 20 90
               
               
                  10 %
               
               
                  nėra
               
               
                  09.2181
               
               
                  —
               
               
                  —
               
               
                  09.2019
               
               
                  
                     Erga omnes
                      (4)
                  
               
               
                  92
               
            
         (1)  Ir ožkiukų mėsa.
      
         (2)  Ir ožkiena, išskyrus ožkiukų mėsą.
      
         (3)  „Kitos“ reiškia visas kilmės šalis, išskyrus kitas šioje lentelėje nurodytas šalis.
      
         (4)  „Erga omnes“ reiškia visas kilmės šalis, įskaitant šioje lentelėje nurodytas šalis.